# **DECIZIA ETAPEI DE ÎNCADRARE**

## Nr. din .2019

(PROIECT)

Ca urmare a solicitării de emitere a acordului de mediu adresate de **S.C. DFA ANTO TRANS S.R.L.,** cu sediul în loc. Bălan, nr. 161. com. Bălan, jud. Sălaj, înregistrată la APM Salaj cu nr. 517 din 28.02.2019, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 03.06.2019, că proiectul: **AMENAJARE HELEȘTEU PENTRU PESCUIT SPORTIV PRIN EXPLOATAREA BALASTRULUI – PERIMETRUL DE EXPLOATARE CHECHIȘ 2*,*** propus a fi amplasat în jud. Sălaj, extravilanul com. Bălan - albia majoră a râului Almaș, mal stâng,

**nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.**

Justificarea prezentei decizii:

**I.** Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa 2, la pct. 2, lit a) – cariere, exploatări miniere de suprafaţă şi de extracţie a turbei, altele decât cele prevazute în anexa nr. 1;

**b)** Caracteristicile proiectului:

b1) dimensiunea şi concepţia întregului proiect:

Prin proiect se propune realizarea unui heleșteu piscicol pentru pescuit sportiv prin valorificarea materialului excavat și anume prin extragerea prin mijloace proprii a agregatelor minerale reprezentate de nisip şi pietriş, cantonate în albia majoră a râului Almaș, mal stâng; coordonatele Stereo 70’’ ce delimitează suprafața extinsă sunt următoarele:

|  |  |  |
| --- | --- | --- |
| Nr. punct | X | Y |
| 1. | 630.935 | 371.731 |
| 2. | 630.938 | 371.746 |
| 3. | 630.896 | 371.812 |
| 4. | 630.819 | 371.747 |
| 5. | 630.825 | 371.710 |

Pilieri de siguranță:

- 5 m față de proprietățile din vecinătate;

- minimum 15 m față de malul stâng al cursului de apă Almaș;

Lucrările se vor desfăşura într-un perimetru de exploatare în suprafață de 6900 mp, capacitatea de producţie 21640 mc extras geologic/an.

Accesul în perimetrul de exploatare se va face din DN 1G la intrarea în localitatea Bălan, pe un drum de exploatare cu lungimea de 850 m, existent, care va fi reamenajat.

Lucrări miniere de pregătire: zăcământul prezintă copertă, solul vegetal nisipos prezent în acoperişul zăcământului cu grosimea de 0,5 m în volum de 3449 mc, ce va fi exploatat și utilizat la lucrările de refacere a mediului în vederea constituirii stratului fertil pe taluzele perimetrale ale viitoarei amenajări piscicole pentru realizarea digului perimetral cu dimensiunile: înălțime 1,5 m, lățime coronament 1,5 m, lățime ampriză 4,5 m, lungime 343 m și pantă taluz 1:1.

Exploatarea balastrului se va desfăşura mecanizat cu utilaje terasiere (excavator) în două etape prin aplicarea metodei de exploatare în fâşii direcţionale cu avansarea frontului perpendicular pe direcţia fâşiei în prima etapă în uscat H=1,89m și sub nivelul apei H=3,19 m până la cota finală de 208,35 m. Lăţimea fâşiei de extragere va fi de 4 m; înălțimea treptei de exploatare max. 5,08 m, inclusiv coperta se va contura o singură treaptă de exploatare de la cota terenului natural până la cota hidrostatic +208,35 m care reprezintă culcușul zăcământului.

b2) cumularea cu alte proiecte existente şi/sau aprobate: - nu este cazul;

b3) utilizarea resurselor naturale, în special a solului, a terenurilor, a apei şi a biodiversităţii: extragerea unei rezerve minerale de pietriş şi nisip (21640 mc extras geologic/an).

b4) cantitatea şi tipurile de deşeuri generate/gestionate: conform Legii nr. 211/2011 (r1), privind regimul deşeurilor, cu modificările și completările ulterioare: deşeurile rezultate vor fi deşeurile menajere; acestea vor fi depozitate într-un recipient metalic și predate la firme autorizate de colectare;

Lucrări necesare organizării de șantier: datorită condiţiilor de amplasament existente, nu este necesară amenajarea unei organizări de şantier. Pentru necesitățile de folosință uzuală se va utiliza dotările existente în stația de sortare din aproprierea amplasamentului.

b5) poluarea şi alte efecte negative: - ........

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: pierderi accidentale de produse petroliere în apă, sol: beneficiarul trebuie să dețină mijloace proprii de primă intervenție, baloți paie, materiale absorbante și să ia toate măsurile necesare pentru remedierea acestora. Stopirea cu apă a suprafețelor de rulare cu ajutorul unei cisterne în perioadele secetoase și cu temperaturi ridicate în vederea reducerii emisiilor de pulberi.

**c)** Amplasarea proiectelor:

c1) utilizarea actuală şi aprobată a terenurilor: proiectul presupune extracţia pietrişului şi nisipului în albia majoră a râului Almaș; terenul aferent amplasamentului este situat în ...... , proprietatea beneficiarului, conform certificatului de urbanism nr. 5 din 30.01.2019 emis de Primăria Comunei Bălan. Amplasamentul este situat la o distanţă de peste 160 m depărtare de cea mai apropiată locuinţă.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: la finalizarea lucrărilor de exploatare se va realiza un heleșteu piscicol pentru pescuit sportiv.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: râul Almaș, deoarece extracţia pietrişului şi nisipului se va realiza din albia majoră a râului Almaș; manipularea carburanţilor şi a uleiurilor pentru utilaje se va face în locuri special amenajate, pentru a evita eventualele scurgeri accidentale;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termens scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; amplasamentul proiectului nu se află situat în nicio arie protejată.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă în conformitate cu avizul de gospodărire a apelor nr. 24 din 02.02.2018 trensfrat prin adresa nr. 7126/22.11.2018, emise de Administrația Bazinală de Apă Someș – Tisa sunt următoarele: - lucrările nu vor determina modificări semnificative ale indicatorilor fizico – chimici, biologici și hidromorfologici pe corpul de apă.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu.
* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. 24 din 02.02.2018, transferat prin adresa nr. 7126/22.11.2018***, emise de A.N. Apele Române, Administrația Bazinală de Apă Someș - Tisa:

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj, iar desfășurarea acestora se va face sub directa supraveghere a apersonalului de specialitate din cadrul S.G.A. Sălaj.
2. Premergător începerii execuției, beneficiarul va transmite autorității de gospodărire a apelor autorizația de constuire obținută în vedere demarării lucrărilor.
3. Se interzice evacuarea de ape uzate, deșeuri și alte substanțe poluante în apele de suprafață sau subterane.
4. În perioada de execuție a lucrărilor se vor lua toate măsurile ce se impun pentru evitarea poluării apelor, pentru protecția factorilor de mediu, a zonelor apropiate și se va respecta întocmai tehnologia de execuție prezentă, luându-se măsuri de prevenire și combatere a poluărilor accidentale, în special cu produse petroliere ca urmare a exploatării utilajelor tehnologice.
5. Pe parcursul execuției lucrărilor și după constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă.
6. Riscul pentru eventualele pagube datorate apelor revine în exclusivitate beneficiarului.
7. Recepția lucrărilor se va face în prezența delegatului Sistemului de Gospodărire a Apelor Sălaj.
8. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completarile ulterioare.

În urma transmiterii memoriului de prezentare s-au solicitat de către membrii CAT următoarele acte/avize:

- necesită autorizare sanitară veterinară și pentru siguranța alimentelor obiectiv exploatație de acvacultură.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații, Responsabil biodiverisate,

ing. Gizella Balint cons. Radu Hideg

Întocmit,

ing. Georgiana Jula